Număr record de români vaccinați. Peste 38.000 de persoane au fost imunizate. Aproape 3.200 dintre aceștia au primit a doua doză.
Peste 38.000 de români au fost vaccinați miercuri. Aproape 3.200 de persoane au primit doza de rapel. Număr total de reacții adverse înregistrate la nivelul centrelor de vaccinare în ultimele 24 de ore este de 57 de reacții comune și minore.
Peste 38.000 de români au fost vaccinați miercuri, dintre ei 3.192 fiind imunizați, pentru că au primit și doza de rapel, informează Comitetul Național de Coordonare a Activității de Vaccinare (CNCAV).Potrivit datelor puse la dispoziția CNCAV de către Institutul Național de Sănătate Publică, prin aplicația Registrul Electronic Național al Vaccinărilor (RENV), care ține evidența vaccinărilor, au fost administrate, miercuri, 38.338 de doze de vaccin împotriva COVID-19 Pfizer BioNTech. Dintre acestea, 35.146 sunt persoane care au fost vaccinate cu prima doză, iar 3.192 de persoane vaccinate cu a doua doză.De la debutul vaccinării în România au fost administrate 308.384 de doze, la un număr de 302.570 de persoane. Astfel, 296.756 persoane au fost vaccinate cu prima doză, iar 5.814 persoane, cu a doua doua doză.Număr total de reacții adverse înregistrate la nivelul centrelor de vaccinare în ultimele 24 de ore este de 57 de reacții comune și minore, din care 10 reacții de tip local și 47 de reacții generale.Numărul total de reacții adverse înregistrate la nivelul centrelor de vaccinare, începând din 27 decembrie 2020 este de 928 de reacții comune și minore, din care 327 de reacții de tip local cu durere la locul injectării și 601 reacții generale (febră, cefalee, mialgii, artralgii, astenie, alergii de tip urticarie). O reacție adversă este în curs de investigare.